**RÉSZLETES** **PÁLYÁZATI FELTÉTELEK**

1. **Kiíró:** **Terézvárosi Vagyonkezelő Nonprofit Zrt.** (továbbiakban: **Kiíró**)1064 Budapest, VI. Rózsa u. 81-83.
2. **A pályázat tárgya, célja:**

Budapest Főváros VI. kerület Terézváros Önkormányzat Képviselő-testületének Városgazdálkodási és Pénzügyi Bizottsága 212/2023.(VI. 26.) határozata alapján **Kiíró** pályázatot hirdet a **Budapest VI., …/…/…/…** *(a mellékelt táblázat IV. oszlopának, az adott ingatlanra vonatkozó sora)* **helyrajzi számú, természetben Budapest VI. kerület,** *(a mellékelt táblázat II. és III. oszlopának, az adott ingatlanra vonatkozó sora)* **szám alatt található,** *(a mellékelt táblázat V. oszlopának, az adott ingatlanra vonatkozó sora)* **… m2 alapterületű** *(mellékelt táblázat IX, X. és XI. oszlopának, az adott ingatlanra vonatkozó sora),* … **megnevezésű ingatlan bérbeadására, 5 éves határozott időtartamra** szólóan. A határozott időtartam leteltét követően Bérlő kérelmére további 5 évvel meghosszabbítható a bérleti szerződés a Képviselő-testületének Városgazdálkodási és Pénzügyi Bizottsága egyedi döntése alapján.

1. **AMinimális bérleti díj:***(a mellékelt táblázat VII. oszlopának, az adott ingatlanra vonatkozó sora)* **/ hó + ÁFA**

(Összege megegyezik a Pályázat tárgyában körülírt helyiség, 70/2014. (II.27.) Kt. határozatban megállapított alap bérleti díj, továbbá a határozat 2. sz. melléklete szerinti módosító tényezők, és a határozat 3. sz. melléklete szerinti, műszaki kedvezőtlenségek alapján adható bérleti díj korrekciók figyelembevételével meghatározott bérleti díjjal.)

1. **A pályázható tevékenység:**

Jelen pályázati felhívásban megjelölt, (X. számú oszlopban szereplő) megnevezés szerint, KIVÉVE az egyéb szálláshely szolgáltatást, amely nem minősül pályázható tevékenységnek.

1. **A bérleményben végezni kívánt tevékenység megkezdéséhez szükséges hatósági engedélyeket és a harmadik személyek hozzájárulását a bérlőnek kell beszereznie. Amennyiben, az Önkormányzat a hozzájárulását vagy a hatóság a szükséges engedélyeket nem adja meg, illetve a társasház a helyiségben végezni kívánt tevékenységhez nem járul hozzá, akkor sem** **Kiíróval, sem a tulajdonos Budapest Főváros VI. kerület Terézváros Önkormányzatával szemben pénzügyi követelés nem támasztható.**

Pályázó kötelezettsége, hogy a bérelni kívánt helyiségben végzendő tevékenységhez való hatósági engedélyekkel, harmadik személyek hozzájárulásának, illetve a tulajdonosi hozzájárulás feltételeivel kapcsolatban előzetesen tájékozódjon. Ennek elmulasztásából fakadóan, illetve a bérleményben nem megkezdhető/folytatható tevékenységgel kapcsolatban sem Kiírót, sem a tulajdonos Budapest Főváros VI. kerület Terézváros Önkormányzatát kártérítési kötelezettség nem terheli. Az Önkormányzat tulajdonában álló lakások és nem lakás céljára szolgáló helyiségek bérbeadásának feltételeiről szóló 15/2006. (III. 21.) ök. rendelet (a továbbiakban: Rendelet) 25.§ (1) – (2) bekezdése szerint:

„25. § (1) A bérbeadói hozzájárulásnak tartalmaznia kell az alábbi feltételeket:

a) a bérleti szerződés megkötése nem mentesít a tevékenységhez szükséges

hatósági engedélyek és társasház esetén a társasház nyilatkozatának a beszerzése

alól;

b) az építési, vagy átalakítási munkákhoz szükséges hatósági eljárásokban az

Önkormányzat, mint tulajdonos vagy megbízottja hozzájárulásának beszerzése

nem mellőzhető;

c) a szükséges hatósági engedélyek és a társasház nyilatkozata hiányában a

helyiségben a tevékenység nem kezdhető meg;

d) ha az Önkormányzat a hozzájárulását vagy a hatóság a szükséges engedélyeket

nem adja meg, illetve a társasház megtiltja a helyiségben végezni kívánt

tevékenységet, az Önkormányzattal szemben igény nem támasztható.

(2) A hatósági engedélyeket és a harmadik személyek hozzájárulását a bérlőnek kell

beszereznie.”

1. **A helyiségekben végezhető tevékenység (a helyiség funkciójának) megváltoztatását a Rendelet 25. § (5) és (6) bekezdése az alábbi feltételek mellett teszi lehetővé:**

„25.§ (5) **Ha helyiségben az alapító okiratban foglaltaktól eltérő tevékenységet kívánnak végezni, ehhez a Bizottság hozzájárulása szükséges.** Ugyanez érvényes akkor is, ha a bérbe adott helyiségben végzett tevékenységet a bérlője meg kívánja változtatni.

(6) **Az (5) bekezdésben meghatározott esetekben a szerződéskötés feltétele, hogy a tevékenység megkezdéséhez szükséges hatósági engedélyek és a társasházi nyilatkozat a rendelkezésre áll.**

(7) A Kt. döntése szükséges a helyiség termelő-ipari célú bérbeadásához.”

A tevékenység megkezdéséhez szükséges szakhatósági engedélyeket, településképi hozzájárulást, a társasházi lakóközösség hozzájárulását tartalmazó közgyűlési határozatot azok kézhezvételtől számított 5 munkanapon belül **Kiíró** rendelkezésére kell bocsátani.

1. **A pályázat típusa, fordulók száma:**

Nyilvános egyfordulós pályázat, több érvényes pályázat esetén versenytárgyalással a 18. pont szerint

1. **A pályázat ütemezése:**

1. a pályázat kiírási időpontja: **2023. július 10. napja**
2. a pályázatkiírás helye, módja: A **Kiíró** és Budapest Főváros VI. kerület Terézváros Önkormányzata

 hirdetőtábláján és honlapján.

1. az ingatlan megtekintése: **Előzetesen egyeztetett időpontban:**

 **2023. július 10. napja és 2023. augusztus 9. napja között**

 **900-1500 óráig**

 **kapcsolat:**

 Alberti Krisztián: 06-20-511-1892, alberti.krisztian@tvvrt.hu

 Háló József: 06-20-514-3848,

 halo.jozsef@tvvrt.hu

1. pályázati dokumentáció átvétele: **2023. július 10. napja és 2023. augusztus 9. napja között**

 **ügyfélfogadási időben**a **Kiíró III. emelet ügyfélszolgálati**

 **ablaknál (**Budapest, VI. Rózsa u. 81-83. sz. III. em.). A megjelölt időtartamot követően Kiíró nem ad ki pályázati dokumentációt!

 **A** **Pályázati dokumentáció** térítésmentes.

 **Ügyfélfogadás:**

 hétfő 1300–1530 óra között

 szerda 830–1530 óra között

 péntek: 830–1200 óra között

 **Pénztár nyitvatartási rendje:**

 hétfő: 1300-1730 óra között,

 szerda: 830-1530 óra között,

 péntek: 830-1200 óra között.

1. pályázat benyújtásának határideje: **2023. augusztus 11. napján** **1200 óráig**

**Kiíró III. emelet ügyfélszolgálati ablakánál (**Budapest VI. Rózsa u. 81-83. sz. III. em.). A megjelölt időpontot követően Kiíró nem veheti át a pályázati dokumentációt!

1. pályázatok bontásának időpontja: **2023. augusztus 14. napján 1000 óra**

 **Kiíró székhelyén**

 **(**Budapest VI. Rózsa u. 81-83. sz. III. em.)

1. hiánypótlás: **2023. augusztus 15. napja és 2023. augusztus 18. napja között Kiíró III. emelet ügyfélszolgálati ablakánál**

**(Budapest VI. Rózsa u. 81-83. sz. III. em.).**

**A hiánypótlásnak 2022. június 10. napján 10:00 óráig be kell érkeznie Kiíróhoz, ezt követően érkező hiánypótlát Kiíró nem veheti figyelembe!**

1. versenytárgyalás/eredményhirdetés időpontja és helye: **2023. augusztus 21. napján (hétfő)1000 óra**

 **Kiíró II. emeletén levő tárgyalójában**

 **(Budapest VI. Rózsa u. 81-83. sz. II. em.)**

1. a pályázatok elbírálásának szempontja: érvényes ajánlatot tevő pályázó, illetve több érvényes ajánlatot tevő pályázó esetén a versenytárgyaláson legmagasabb összeget megajánló **Pályázó** a nyertes.
2. a pályázatok elbírálásának határideje: a benyújtási határidőt követő 30 napon belül
3. eredményhirdetés: a Kiíró a versenytárgyalás végén/eredményhirdetés során hirdeti ki a nyertes pályázókat, ezt követő 3 munkanapon belül írásban is (e-mailben vagy postai úton) értesíti a pályázókat az eredményéről.
4. szerződéskötés: az eredményhirdetést követő 15 napon belül közösen egyeztetett időpontban. A szerződéskötésre való jogosultság nem ruházható át, nem engedményezhető.
5. Kiíró fenntartja magának a jogot, hogy jelen pályázati felhívásban szereplő eljárási határidőket meghosszabbítsa vagy módosítsa.
6. Kiíró fenntartja magának a jogot, hogy a pályázati felhívást érvényes pályázatok leadását követően is visszavonja.
7. **Ajánlatot tehet:**

Bármely természetes személy (egyéni vállalkozó), valamint a nemzeti vagyonról szóló 2011. évi CXCVI. törvényben meghatározott átlátható szervezet.

1. **Pályázati biztosíték kikötése:**

**Kiíró** a pályázaton való részvételt pályázati biztosíték (bánatpénz) nyújtásához köti.

Pályázónak nem jár vissza a pályázati biztosíték:

1. ha a **Pályázó** az ajánlati kötöttség időtartama alatt az ajánlatát visszavonja.
2. ha a szerződés megkötése a **Pályázónak** felróható, vagy az érdekkörében felmerült okból hiúsult meg. A szerződés megkötésének meghiúsulását jelenti, ha a **Pályázó** az ajánlatában vagy a versenytárgyaláson az általa megajánlott, legmagasabb helyiség bérleti díj alapján szerződéskötésre lesz jogosult és a pályázati biztosítékként befizetett összegnek és az általa megajánlott bérleti díj összegének a különbözetét az eredményhirdetést követő 3 munkanapon belül nem fizeti meg.
3. szerződéskötést követően, ha a kiírás szerint a megkötött szerződést biztosító mellékkötelezettséggé (óvadékká) alakul át.
4. **Pályázati biztosíték fizetési kötelezettség:**

A pályázati biztosíték összege **Bruttó** *(a mellékelt táblázat VII. oszlopának az adott ingatlanra vonatkozó sorában szereplő minimális bérleti díj bruttó összegének háromszorosa) (VIII. oszlop összege) ……………………..****,- Ft****,* amely a **Kiíró** **MAGNET KÖZÖSSÉGI BANK-**nál vezetett **16200106-00043418** számú számlájára utalandó oly módon, hogy az összeg legkésőbb a pályázat benyújtására nyitva álló határidő végéig jóváírásra is kerüljön. A jóváírás elmaradásával kapcsolatos minden kockázat az ajánlattevőt terheli, Kiíró ezzel kapcsolatosan mindenfajta igényt kizár, mely igény kizárását az ajánlattevő a jelentkezési lap aláírásával tudomásul vesz. A pályázati biztosíték az ajánlattevők javára nem kamatozik.

**Kiíró** a pályázati biztosítékot a versenytárgyalás napját követő 5 munkanapon belül visszautalja ugyanarra a számlaszámra, ahonnan az utalás érkezett, ha az ajánlat érvénytelen, vagy a pályázó nem nyert (kivéve legmagasabb és a második legmagasabb bérleti díjat megajánló pályázók). A visszatérített pályázati biztosíték után Kiíró kamatot nem fizet.

Amennyiben Kiíró a pályázati kiírást visszavonja, a pályázati biztosítékot a pályázati felhívás visszavonását követő 5 munkanapon belül a **Pályázónak** visszautalja ugyanarra a számlaszámra, ahonnan az utalás érkezett. A visszatérített pályázati biztosíték után Kiíró kamatot nem fizet.

A nyertes Pályázó által befizetett pályázati biztosíték a megkötendő bérleti szerződést biztosító mellékkötelezettséggé (óvadékká) alakul át. A nyertes Pályázónak- amennyiben a jelentkezési lapon megajánlott bérleti díj és a versenytárgyaláson kialakult bérleti díj összege eltér - a versenytárgyaláson kialakult díj összegének megfelelően a pályázati biztosíték összegét **a versenytárgyalás napját követő 3 munkanapon belül átutalással ki kell egészítenie.**

1. **Ajánlati kötöttség:**

Az ajánlati kötöttség az ajánlatok benyújtására nyitva álló határidő lejártától kezdődik. **Pályázó** az ajánlatához a benyújtási határidő lejártától számított 60 napig kötve van, kivéve, ha **Kiíró** ezen időtartamon belül a pályázat nyertesével szerződést köt, vagy a pályázat visszavonásra került.

1. **Az ajánlat kellékei:**

A Pályázatra csak jelen pályázati felhíváshoz csatolt jelentkezési lapon lehet jelentkezni. A kitöltött jelentkezési lap határidőben történő leadása a pályázati kiírásban foglalt feltételek tudomásul vételét jelenti, egyben elengedhetetlen feltétele a pályázaton való részvételnek. A Pályázóknak az ajánlatot **1 példányban** a **Kiíró** **III. emelet ügyfélszolgálati ablaknál zárt borítékban, azonosításra közvetlenül alkalmatlan módon** kell leadni a benyújtásra nyitva álló határidőig. **Kiíró** a benyújtott ajánlatokról érkezési igazolást ad ki, amely tartalmazza az átvevő nevét az átadás dátumát és a zárt boríték átvételének tényét.

**Az ajánlat részei:** A pályázatra benyújtott ajánlatnak tartalmaznia kell az alábbi dokumentumokat:

1. 1 eredeti példányban kitöltött és aláírt/ cégszerűen aláírt jelentkezési lap;
2. **Pályázó** és tevékenységének rövid bemutatását tartalmazó dokumentum;
3. a bruttó (a mellékelt táblázat VIII. oszlopának az adott ingatlanra vonatkozó sora), -Ft, pályázati biztosíték befizetését hitelesen igazoló bizonylat, vagy az átutalást igazoló visszavonhatatlan banki bizonylat eredeti példánya;
4. természetes személy esetén személyi adatokat igazoló okiratok másolata (személyi igazolvány, lakcímkártya, adókártya);
5. gazdasági társaság esetében eredeti vagy közjegyző által hitelesített, 30 napnál nem régebbi, cégkivonat (külföldi cégek esetében kereskedelmi regisztráció kivonata, nagykövetségi igazolással ellátva, hiteles magyar fordítás), a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény hatálya alá tartozó szervezetek esetében eredeti vagy hitelesített, 30 napnál nem régebbi Kivonat a szervezet nyilvántartási adatairól, Egyház esetében nyilvántartásba vételéről szóló bírósági igazolás vagy ezen iratok közjegyző által hitelesített másolata;
6. eredeti Aláírási címpéldány, vagy ezen irat közjegyző által hitelesített másolata, vagy eredeti, ügyvéd/jogtanácsos által cégbejegyzési vagy változásbejegyzési eljárás során készített és ellenjegyzett aláírás-minta;
7. egyéni vállalkozó esetén NAV által kiadott 30 napnál nem régebbi hatósági bizonyítvány, valamint ügyfélkapun keresztül történő lekérdezése az egyéni vállalkozó nyilvántartásba vételéről, ill. nyilvántartásba vett adatairól;
8. a részletes pályázati feltétek elfogadására vonatkozó nyilatkozatot;
9. lemondó nyilatkozat a pályázati biztosíték vonatkozásában;
10. nyilatkozat annak tekintetében, hogy a **Pályázó** nem áll felszámolás, végelszámolás, vagy csődeljárás alatt, az adóhatóság jogerősen nem törölte az adószámát, az arra jogosult hatóság az általa folyatni kívánt tevékenység gyakorlását jogerősen nem tiltotta meg, ellene nem folyik végrehajtás, nem szerepel a Központi Hitelinformációs Rendszerben és vele szemben nem született jogerős bírósági ítélet bérleti díj nem fizetése iránt indított perben;
11. jogi személy esetében a nyilatkozatot arról, hogy a Pályázó nemzeti vagyonról szóló 2011. évi CXCVI. törvény szerinti átlátható szervezetnek minősül;
12. adatkezelési nyilatkozat, hogy a Kiíró kezelheti a Pályázó adatait a pályázat során;
13. a konzorciumban pályázóknak ajánlatukhoz csatolni kell a közöttük létrejött megállapodást és meg kell jelölniük a meghatalmazással eljáró képviselőjük nevét.
14. **Hiánypótlás:**

**Kiíró** a beérkezett **ajánlatok bontását követően**, - szükség szerint - hiánypótlásra egyszeri alaklommal szólítja fel a **Pályázót, a hiánypótlásra rendelkezésre álló időtartam a beérkezett ajánlatok bontását követő naptól számított 3 munkanap. A hiánypótlásra történő felhívás közlésének módja: Pályázó által megadott elektronikus elérhetőségre küldött üzenet.**

1. **A pályázati biztosíték kezelése:**
2. Az a **Pályázó**, aki a versenytárgyalás eredménye alapján a bérleti szerződés aláírására jogosulttá válik, a szerződést jelen pályázati felhívásban megadott határidőig jogosult aláírni, **amennyiben ezt önhibájából nem teszi meg, úgy elveszíti a pályázati biztosítékot és arra vonatkozó jogát, hogy a bérleti szerződést a tulajdonos Budapest Főváros VI. kerület Terézváros Önkormányzatának megbízásából és képviseletében Kiíró vele megkösse**.
3. **A Pályázók előre lemondanak azon jogukról, hogy a 8) pontban körülírt esetben bármely alapon visszaköveteljék pályázati biztosítékot, valamint azon jogukról, hogy a szerződéskötés önhibából eredő meghiúsulása esetén Kiíróval, vagy** **a tulajdonos Budapest Főváros VI. kerület Terézváros Önkormányzatával szemben bármilyen kártérítést vagy ellenszolgáltatást követeljenek.**
4. Ha jelen pályázati felhívás alapján szerződéskötésre jogosult pályázó a **Kiíróval** **megkötötte a bérleti szerződést**, úgy **a** **pályázati biztosíték – illetve kiegészített pályázati biztosíték - óvadékká alakul**.
5. **Kiíró** a II. helyezett kivételével a nem nyertes pályázóknak a **versenytárgyalás napját követő 5 napon belül visszautalja az általuk befizetett pályázati biztosíték összegét.**
6. Ha a versenytárgyalás I. helyezettje a bérleti szerződést megköti, Kiíró a versenytárgyalás II. helyezettjének a nyertes pályázóval történt bérleti szerződés megkötését követő 5 napon belül, de legkésőbb a versenytárgyalás napját követő 20 napon belül visszautalja az általa befizetett pályázati biztosíték összegét. Ha a versenytárgyalás I. helyezettje a bérleti szerződést nem köti meg helyébe a versenytárgyalás II. helyezettje lép és szerez jogosultságot a szerződéskötésre a versenytárgyaláson általa vállalt bérleti díj összegével.
7. **Érvénytelen a pályázat, ha:**
8. a pályázat nem felel meg a pályázati kiírásban foglalt feltételeknek, illetve **Pályázó** a hiánypótlási felhívásban foglaltaknak nem tesz eleget a rendelkezésre álló határidőig;
9. a pályázatot a kiírásban meghatározott határidő után nyújtották be;
10. a pályázati biztosítékot a **Pályázó** nem bocsátotta, vagy nem az előírtaknak megfelelően bocsátotta a **Kiíró** rendelkezésére;
11. a **Pályázó** a megajánlott bérleti díjat nem egyértelműen határozta meg, vagy a megajánlott összeg kevesebb mint a minimális bérleti díj.
12. **Eredménytelen a pályázat, ha:**
13. a pályázatra nem nyújtottak be érvényes ajánlatot;
14. a benyújtott pályázatok egyike sem felelt meg a pályázati kiírásban foglalt feltételeknek;
15. **Kiíró** a pályázatot visszavonja.
16. Jelen pályázati felhívás közzététele és a pályázati feltételek megállapítása nem jelent a Kiíró számára szerződéskötési kötöttséget vagy kötelezettséget, mert a jelen pályázati felhívásban a Kiíró jogot formál arra, hogy a pályázati felhívást - az ajánlat leadási határidejének lejártát megelőzően - indokolás nélkül visszavonja. Ezekben az esetekben a már befizetett pályázati biztosítékot a Kiíró 5 banki munkanapon belül a Pályázó részére visszautalja.
17. **Pályázatok értékelése és elbírálása:**

A pályázati eljárás nyertese az a **Pályázó**, aki a jelen pályázati felhívásban meghatározott feltételek alapján vagy a Versenytárgyalás során a legmagasabb bérleti díjra vonatkozó, érvényes ajánlatot tette. Pályázó részéről az eredményhirdetésen való személyes vagy meghatalmazott útján történő részvétel elmulasztása, (amennyiben nem kerül sor licites versenytárgyalásra) nem eredményezi a pályázat érvénytelenségét. Amennyiben egy adott ingatlanra csak egy érvényes ajánlat érkezik, akkor az eredményhirdetésre a versenytárgyaláson kerül sor. Amennyiben ugyanarra az ingatlanra több érvényes pályázat érkezett akkor versenytárgyalás (licit) megtartására kerül sor.

Az ajánlati árra vonatkozó ajánlatot forintban kell megadni (nettó Ft +ÁFA).

Az elbírálás a Versenytárgyalás meneténél rögzített módon történik.

1. **Versenytárgyalás/eredményhirdetés és szerződéskötés menete**
2. A **Kiíró** által felállított **Értékelési Bizottság Elnöke** megnyitja a versenytárgyalást, megállapítja, hogy a versenytárgyaláson az arra jogosultak jelentek-e meg. Pályázó a versenytárgyaláson nem köteles személyesen megjelenni, hanem meghatalmazhat más személyt a versenytárgyaláson való ajánlattételre.
3. Az **Értékelési Bizottság** megtartja a versenytárgyalást (licitálást) ingatlanonként, a licitálás a havi bérleti díjra vonatkozóan történik a minimális licitlépcső alkalmazásával. A licitlépcső mértéke a havi nettó bérleti díj függvényében: **0-100.000.- Ft -ig** **5000.- Ft/hó 100.000 Ft felett 10.000.-Ft/hó**, de az **Értékelési Bizottság** Elnöke ettől magasabb mértéket is alkalmazhat.
4. A licitálás addig folytatódik, amíg már egyik **Pályázó** sem vállal további licitösszeget, amennyiben kettő, vagy több pályázó is ugyanazon összeg vállalása után hagy fel a licitösszeg tartásával, úgy egyszeri alkalommal az elért licitösszegről újabb licitösszeg megajánlására szólítja fel az **Értékelési Bizottság** Elnöke az érintett **Pályázókat.** A liciteljárás nyertese a legmagasabb ajánlatot tevő pályázó. Amennyiben előáll az a helyzet, hogy kettő, vagy több pályázó is ugyanazon összeg vállalása mellett hagy fel a licitösszeg tartásával, úgy közülük az **Értékelési Bizottság** sorshúzással dönti el az első és a második helyezettet.
5. Ezt követően az **Értékelési Bizottság** ingatlanonként eredményt hirdet (nyertest és második helyezett). Amennyiben az adott ingatlanra csak egy érvényes ajánlat érkezett, akkor nem kerül sor licitálásra, hanem az **Értékelési Bizottság Elnöke kihirdeti a nyertest.**
6. **Értékelési Bizottság** az eljárást, a kialakult sorrendiséget és a megajánlott bérleti díj összegeket jegyzőkönyvbe foglalva rögzíti.
7. Kiíró a pályázati jegyzőkönyvet tájékoztatásul 10 napon belül megküldi az Önkormányzat részére,
8. **Kiíró** a pályázat nyertesével az eredményhirdetést, a versenytárgyalást követő **15 napon belül** megköti a bérleti szerződést.
9. **Amennyiben a nyertes Pályázó a megadott határidőig önhibájából nem köti meg a bérleti szerződést, úgy elveszíti az általa befizetett pályázati biztosíték összegét és a jogosultságot a bérleti szerződés megkötésére**,
10. Amennyiben a pályázat nyertese a megadott határidőig önhibájából nem köt bérleti szerződést, a **Kiíró** a versenytárgyalás II. helyezettjét kéri fel **15 napon belüli** szerződéskötésre az általa megajánlott összegű bérleti díjra, amennyiben a versenytárgyalás II. helyezettje sem köti meg önhibájából a megadott határidőig a bérleti szerződést, úgy elveszíti az általa befizetett pályázati letétet és a jogosultságot a bérleti szerződés megkötésére, és **Kiíró** a pályázatot eredménytelennek nyilvánítja.
11. Amennyiben a megajánlott nettó bérleti díj az **500.000.-Ft/hó** összeget meghaladja, úgy a nyertes pályázóval kötött szerződést a pályázó köteles egyoldalú közjegyzői okiratba foglaltatni a szerződéskötést követő 30 napon belül.
12. A pályázati eljárás és a megkötendő szerződés nyelve a magyar nyelv, joga a magyar jog. A pályázati eljárással és a megkötendő szerződéssel kapcsolatos bármely jogvita elbírálása a magyarországi bíróságok joghatóságába tartozik. Magyar nyelvet nem értő pályázó esetén a pályázati eljárás és a szerződéskötés során tolmács biztosítása a pályázó kötelessége és költsége.
13. Minden Pályázónak a pályázaton való részvétele során saját információira és értékítéletére kell támaszkodnia. **Kiíró lehetővé teszi a Pályázók számára, előre egyeztetett időpontban a ingatlan(ok) megtekintését, Pályázó ajánlatát a megtekintett állapot ismeretében teszi meg. Amennyiben Pályázó nem élt a megtekintés lehetőségével, akkor ajánlatát az ingatlan állapotának megismerése nélkül teszi, meg. Pályázó a pályázati eljáráson való részvétellel tudomásul veszi, hogy az ingatlan műszaki állapotát megismerte és elfogadta.**
14. A pályázati feltételek mind a Kiíróra, mind az Ajánlattevőre (pályázóra) nézve kötelező érvényűek, azoktól eltérni nem lehet.

Budapest, 2023. július 10.

 **dr. Bodnár Zoltán György**

 **elnök-vezérigazgató**

 **Terézvárosi Vagyonkezelő Nonprofit Zrt.**